stanford-oval/wikipedia huggingface dataset:
אנטון אולריך, דוכס בראונשווייג
ביוגרפיה

אנטון אולריך נולד בבוורן ב-28 באוגוסט 1714 לפרדיננד אלברכט השני, דוכס בראונשווייג-וולפנביטל ולאנטוניטה, נסיכת בראונשווייג-לינבורג, בתם של לודוויג רודולף, דוכס בראונשווייג-לינבורג וכריסטינה לואיזה, נסיכת אטינגן-אטינגן.
בשנת 1739 התחתן אנטון אולריך עם אנה לאופולדובנה, בתם של קרל לאופולד, דוכס מקלנבורג-שוורין ויקטרינה איוואנובה מרוסיה, ממנה נולדו לו 5 ילדים. אשתו הייתה מקורבת לאנה, קיסרית רוסיה, וקרבה זו הובילה להחלטה של הקיסרית כי יורש העצר הבא יהיה בנם של אנטון אולריך ואנה. בנם הראשון - איוואן השישי, נולד באוגוסט 1740, וכאשר באוקטובר 1740 מתה אנה, קיסרית רוסיה, איוואן הוכתר לקיסר, וארנסט בירון מונה לעוצר.
תוך זמן קצר ארנסט בירון נעצר על ידי כריסטופור מיניך, נשפט ונשלח לסיביר, ואנה לאופולדובנה התמנתה לעוצרת. מעשית, השלטון במדינה היה בידי כריסטופור מיניך שעזר לה להדיח את בירון ובידי אנדריי אוסטרמן. בתקופת שלטונה החלה מלחמה עם שוודיה. בין תומכיה לא היה שיתוף פעולה, ותוך זמן קצר מיניך הורחק מתפקידי מפתח. קרבתם של פקידים ממוצא גרמני לעוצרת הזכירה לאצולה הרוסית את תקופת ארנסט בירון, כתוצאה מכל זה סביב יליזבטה פטרובנה, הנסיכה הגדולה של רוסיה החלה להתגבש קבוצת קושרים. אנדריי אוסטרמן ידע על הקשר וניסה להניע את אנה לאופולדובנה לפעול, אך היא המתינה.
לקראת סוף 1741 נאלצה אנה לוותר על השלטון ולהסכים למינוי של יליזבטה לקיסרית.
לאחר איבוד שלטונה, הועברו אנטון אולריך ואנה עם משפחתם למצודה ליד ריגה, ולאחר מכן לכפר במחוז ארכנגלסק. בנם איוואן היה עמם תקופה מסוימת, אך לאחר מספר שנים נשלח למצודה ליד סנקט פטרבורג, בה נהרג בשנת 1764. במהלך הגלות נולדו להם עוד 4 ילדים, ובשנת 1746 מתה אנה לאופולדובנה. בשנת 1762 הציעה יקטרינה השנייה, קיסרית רוסיה לאנטון אולריך לעזוב את רוסיה ללא ילדיו, אולם הוא סירב לכך, ובהמשך איבד את ראייתו. ב-4 במאי 1774 מת גם אנטון אולריך בכפר חלמוגורי, ובשנת 1787 נתנה יקטרינה הגדולה אישור לילדיהם לעזוב את רוסיה.
משפחתו

בשנת 1739 התחתן אנטון אולריך עם אנה לאופולדובנה, בתם של קרל לאופולד, דוכס מקלנבורג-שוורין ויקטרינה איוואנובה מרוסיה, ממנו נולדו לה 5 ילדים:
איוואן השישי, צאר רוסיה (1740–1764)
יקטרינה אנטונובה מבראונשווייג (1741–1807)
יליזבטה אנטונובה מבראונשווייג (1743–1782)
פיוטר אנטונוביץ' מבראונשווייג (1745–1798)
אלכסיי אנטונוביץ' מבראונשווייג (1746–1787)
אם גיבורה

חותמת ברית המועצות 1945
האות הקזחית "Алтын алка" ("תליון מוזהב")
אם גיבורה (ברוסית: Mat-geroinya) הייתה מדליית כבוד של ברית המועצות אשר הוענקה עבור גידול והקמת משפחה גדולה. כוונת המדינה הייתה לא רק לכבד משפחות כה גדולות, אלא גם להגדיל את הסיוע הכספי לנשים בהיריון, לאמהות למשפחות גדולות ולאמהות חד הוריות, ולקדם רמת בריאות מוגברת אצל אמא וילד. הפרס הונפק בשנת 1944 והמשיך להתקיים עד נפילת ברית המועצות בשנת 1991.
תואר הכבוד "אם גיבורה" הוקם ב-8 ביולי 1944 על פי צו נשיאות ברית המועצות העליונה. חוקו, כולל עלייה מרובה בקצבאות המדינה הזמינות למשפחות אלה או לאמהות חד הוריות, תוקן 15 פעמים מהקמתו המקורית ועד לתיקון האחרון הכלול בצו מספר 20 לנשיאות ברית המועצות העליונה מיום 7 במאי 1986.
חלוקת האות

תואר הכבוד "אם גיבורה" הוענק לאמהות הנושאות ומגדלות 10 ילדים ומעלה. התואר לווה בהקצאת האות "אם גיבורה" ותעודה שהוענקה על ידי הנשיאות של הסובייט העליון של ברית המועצות. הוא הוענק ביום הולדתו הראשון של הילד האחרון, בתנאי שתשעה ילדים נוספים (טבעיים או מאומצים) יישארו בחיים. ילדים שנספו בנסיבות הרואיות, צבאיות או מכובדות אחרות, כולל מחלות תעסוקתיות, נספרו גם הם. הפרס נוצר במקביל לאות תפארת האם (ברוסית: Орден "Материнская слава") ומדליית האמהות (רוסית: Медаль материнства), המיועדת לנשים עם חמישה עד תשעה ילדים.
הם היו זכאים גם למספר הרשאות מבחינת קצבת פרישה, תשלום דמי שירות ציבוריים, ואספקת מזון וסחורות אחרות.
כ-430,000 נשים זכו בתואר זה במהלך קיומו.
אם הם נלבשים בתוארי כבוד של הפדרציה הרוסית, האחרונים הם בעלי עדיפות.
תיאור האות

תואר הכבוד "אם גיבורה" זכאי למקבל ללבוש את האות "אם גיבורה", שהיה כוכב זהב עם קרניים ישרות כסופות בין הזרועות אשר יוצרות מחומש הפוך; הוא צורף על ידי טבעת מצופה כסף דרך לולאת המתלה אל מתלה בצורת גלילה בצורת גלילה ועליו הכיתוב הקלה מוזהב, "MOTHER HEROINE" ( Russian ).
האות לאחר נפילת ברית המועצות

לאחר התפרקות ברית המועצות בשנת 1991, בוטלה האות ברוב הרפובליקות הפוסט-סובייטיות.
בפדרציה הרוסית האות בוטל בשנת 1991 אך הוחלף בשנת 2008 במסדר תהילת ההורים.
בטג'יקיסטן הוא נשלל בשנת 1996 כדי להרתיע משפחות גדולות מלהיווצר.
באוקראינה הוא בוטל עם עצמאותה אך שוחזר בשנת 2001.
בקזחסטן, אמהות ל -10 ילדים ומעלה זכו מאז 1995 ל"אלטין אלקה" ("Алтын алка", "תליון זהב") ואמהות לשמונה או תשעה ילדים קיבלו את קומיס אלקה ("Кумiс алка", "תליון כסף").
ראו גם

עיטורי ברית המועצות
הערות שוליים

1 2 3 4 5  "Decree of the Presidium of the Supreme Soviet of the Soviet Union of July 8, 1944" (ברוסית). Legal Library of the Soviet Union. 1944-07-08. נבדק ב-2012-02-25.
↑  Alexandra Guzeva, Who in the USSR was awarded the ‘Mother-Heroine’ title?, Russia Beyond, ‏2022-08-23 (באנגלית אמריקאית)
↑  "Decree of the President of the Russian Federation of September 7, 2010 No 1099" (ברוסית). Russian Gazette. 2010-09-07. נבדק ב-2012-02-25.
אנתוני ארמסטרונג-ג'ונס, רוזן סנודן הראשון

אנתוני אמסטרונג-ג'ונס, רוזן סנודן הראשון (באנגלית: Antony Armstrong-Jones, 1st Earl of Snowdon;‏ 7 במרץ 1930 – 13 בינואר 2017) היה צלם ומעצב בריטי, שהיה בעלה של הנסיכה מרגרט, אחותה של המלכה אליזבת השנייה בשנים 1960–1978.
ביוגרפיה

אנתוני ארמסטרונג-ג'ונס נולד ב-7 במרץ 1930 בשכונת בלגרביה שבלונדון, לרונלד ארמסטרונג-ג'ונס אשר השתייך לאצולה הוולשית הזוטרה ולאן מסל, אשר הייתה ממשפחת הבנקאות היהודית-גרמנית מסל והייתה נכדתו של האדריכל אלפרד מסל. הוא סיים את לימודיו במכללת איטון ולמד אדריכלות באוניברסיטת קיימברידג'. הוא נכשל בבחינות פעמיים והחל ללמוד לצלם, אך גם בכך לא הצליח. עם זאת, לאחר שהיה מעורב באופן מקצועי בצילום חברתי מאז 1951, הוא הצליח לעשות לעצמו בהדרגה שם. ארמסטרונג-ג'ונס הפך לצלם משפחת המלוכה וליווה את המלכה במסעותיה. מאוחר יותר, תחומי העניין העיקריים שלו היו אופנה, עיצוב וחיי תיאטרון, כמו גם דיוקנאות של ידוענים; תצלומיו בנושא זה היו בעיקר שחור-לבן. מפורסמים במיוחד היו דיוקנאותיהם של סלבדור דאלי, הנסיכה דיאנה ומרלן דיטריך.
במקביל, ארמסטרונג-ג'ונס עסק בתכנון רהיטים וכלי שולחן, ואף פרסם מאמרים על אמנות הצילום ואלבומי תמונות.
בשנת 1959 פגש ארמסטרונג-ג'ונס את הנסיכה מרגרט, אחותה הצעירה של המלכה אליזבת השנייה; הוא צילם את הנסיכה ביום הולדתה ה-29. ההיכרות הפכה לרומנטיקה, וב-6 במאי 1960 התחתנו השניים במנזר וסטמינסטר. ב-3 באוקטובר 1961 קיבל ארמסטרונג-ג'ונס את התואר רוזן סנודן מהמלכה.
בשנת 1976 נפרדו השניים, ובשנת 1978 הם התגרשו באופן רשמי; הסיבה לכך הייתה הרומן של הנסיכה מרגרט עם הברון רודי לוולין. כעבור שנה התחתן ארמסטרונג-ג'ונס בפעם השנייה עם לוסי לינדזי-הוג.
בשנת 1998 נולד לאנתוני ארמסטרונג-ג'ונס בן לא חוקי, ג'ספר ויליאם אוליבר. אמו היא מלאני כבל-אלכסנדר.
משפחתו

מנישואיו עם הנסיכה מרגרט נולדו לו שני ילדים:
דייוויד ארמסטרונג-ג'ונס, רוזן סנודן השני (נולד ב-3 בנובמבר 1961).
ליידי שרה ארמסטרונג-ג'ונס (נולדה ב-1 במאי 1964), התחתנה עם דניאל צ'אטו.
מנישואיו עם לוסי לינדזי-הוג נולדה לו בת אחת:
פרנסיס (נולדה ב-17 ביולי 1979), התחתנה עם רודולף פון הופמנסטל.
אנתוני מת ב-13 בינואר 2017, והוא בן 86.
אם אלה החיים

אם אלה החיים הוא אלבום הבכורה של הזמרת היוצרת קרן פלס.
האלבום יצא לאור לחנויות ב־13 ביולי 2006 בהפקת לואי להב בחברת התקליטים הד ארצי. יצאו לאור ממנו הסינגלים "זאת שבמקומי", "רכבת באירופה", "איתי", "שמעון השכן", "אם אלה החיים" ו"פסק זמן" (גרסת כיסוי לשיר שביצע במקור אריק איינשטיין) כסינגלים לרדיו והפכו ללהיטים, שהובילו את מצעדי הפזמונים. ב־15 באוקטובר 2006, שלושה חודשים לאחר יציאתו, קיבל האלבום מעמד זהב על מכירות של יותר מ־20,000 עותקים.
רשימת השירים באלבום

| מס' | שם | מילים | לחן | עיבוד | משך |
| --- | --- | --- | --- | --- | --- |
| 1. | זאת שבמקומי  | קרן פלס | קרן פלס | קרן פלס ולואי להב (עיבוד מיתרים: אוהד חיטמן) | 03:58 |
| 2. | זמנים משוגעים  | קרן פלס | קרן פלס | קרן פלס, מיקי ורשאי, יחזקאל רז | 03:08 |
| 3. | רכבת באירופה  | קרן פלס | קרן פלס | קרן פלס (עיבוד מיתרים: אוהד חיטמן) | 03:18 |
| 4. | איתי  | קרן פלס | קרן פלס | קרן פלס | 02:40 |
| 5. | שוכחת אותך  | קרן פלס | קרן פלס | קרן פלס (עיבוד מיתרים: אוהד חיטמן) | 03:29 |
| 6. | שמעון השכן  | קרן פלס | קרן פלס | קרן פלס ולואי להב (עיבוד כלי נשיפה: איתי פרל) | 03:32 |
| 7. | על שפת הכנרת (בסנדלים)  | קרן פלס | קרן פלס | קרן פלס, לואי להב ועדי גולדשטיין (עיבוד מיתרים: אוהד חיטמן), גליה חי ומיקי ורשאי | 03:28 |
| 8. | שיהיה לנו בית  | קרן פלס | קרן פלס | קרן פלס (עיבוד מיתרים: אוהד חיטמן) | 03:34 |
| 9. | עוד יום  | קרן פלס | קרן פלס | קרן פלס, רביב גזית ויחזקאל רז | 02:59 |
| 10. | לרוץ לרוץ  | קרן פלס | קרן פלס | קרן פלס | 03:07 |
| 11. | יותר מדי  | יהודה עמיחי | קרן פלס | קרן פלס, גליה חי ויחזקאל רז (עיבוד מיתרים: אוהד חיטמן) | 03:07 |
| 12. | אביתר  | קרן פלס | קרן פלס | קרן פלס | 04:02 |
| 13. | אם אלה החיים  | קרן פלס | קרן פלס | קרן פלס, רביב גזית ועדי גולדשטיין (עיבוד מיתרים: אוהד חיטמן) | 03:16 |
| 14. | פסק זמן  | אריק איינשטיין | שם טוב לוי | קרן פלס, לואי להב, מיקי ורשאי, שחר חזיזה, איתי פרל וגליה חי (עיבוד כלי נשיפה: איתי פרל) | 03:30 |
סינגלים

| איתי |
| --- | --- | --- | --- |
| תמונה | רקע | מיקום שיא במצעד |  |
|  | הוקלט: 2005 |  |  |
|  | יצא לאור: 24 באפריל 2006 | רשת ג': מקום ראשון במצעדים השבועיים מקום 3 במצעד השנתי  גלגלצ: מקום 4 במצעד השנתי |  |
|  | אורך: 02:40 | רשת ג': מקום ראשון במצעדים השבועיים מקום 3 במצעד השנתי  גלגלצ: מקום 4 במצעד השנתי |  |
|  | מפיק: לואי להב | רשת ג': מקום ראשון במצעדים השבועיים מקום 3 במצעד השנתי  גלגלצ: מקום 4 במצעד השנתי |  |
|  | פזמונאי: קרן פלס | רשת ג': מקום ראשון במצעדים השבועיים מקום 3 במצעד השנתי  גלגלצ: מקום 4 במצעד השנתי |  |
| מלחין: קרן פלס |  | רשת ג': מקום ראשון במצעדים השבועיים מקום 3 במצעד השנתי  גלגלצ: מקום 4 במצעד השנתי |  |

| אם אלה החיים |
| --- | --- | --- | --- |
| תמונה | רקע | מיקום שיא במצעד |  |
|  | הוקלט: 2005 |  |  |
|  | יצא לאור: יוני 2006 | רשת ג': מקום ראשון במצעדים השבועיים מקום 5 במצעד השנתי  גלגלצ: מקום 26 במצעד השנתי |  |
|  | אורך: 03:16 | רשת ג': מקום ראשון במצעדים השבועיים מקום 5 במצעד השנתי  גלגלצ: מקום 26 במצעד השנתי |  |
|  | מפיק: לואי להב | רשת ג': מקום ראשון במצעדים השבועיים מקום 5 במצעד השנתי  גלגלצ: מקום 26 במצעד השנתי |  |
|  | פזמונאי: קרן פלס | רשת ג': מקום ראשון במצעדים השבועיים מקום 5 במצעד השנתי  גלגלצ: מקום 26 במצעד השנתי |  |
| מלחין: קרן פלס |  | רשת ג': מקום ראשון במצעדים השבועיים מקום 5 במצעד השנתי  גלגלצ: מקום 26 במצעד השנתי |  |

| שמעון השכן |
| --- | --- | --- | --- |
| תמונה | רקע | מיקום שיא במצעד |  |
|  | הוקלט: 2005 |  |  |
|  | יצא לאור: 2006 | רשת ג': מקום 4 במצעדים השבועיים מקום 24 במצעד השנתי  גלגלצ: מקום 39 במצעד השנתי |  |
|  | אורך: 03:32 | רשת ג': מקום 4 במצעדים השבועיים מקום 24 במצעד השנתי  גלגלצ: מקום 39 במצעד השנתי |  |
|  | מפיק: לואי להב | רשת ג': מקום 4 במצעדים השבועיים מקום 24 במצעד השנתי  גלגלצ: מקום 39 במצעד השנתי |  |
|  | פזמונאי: קרן פלס | רשת ג': מקום 4 במצעדים השבועיים מקום 24 במצעד השנתי  גלגלצ: מקום 39 במצעד השנתי |  |
| מלחין: קרן פלס |  | רשת ג': מקום 4 במצעדים השבועיים מקום 24 במצעד השנתי  גלגלצ: מקום 39 במצעד השנתי |  |

| פסק זמן |
| --- | --- | --- | --- |
| תמונה | רקע | מיקום שיא במצעד |  |
|  | הוקלט: 2005 |  |  |
|  | יצא לאור: 2006 | מקום 3 ברשת ג' |  |
|  | אורך: 03:30 | מקום 3 ברשת ג' |  |
|  | מפיק: לואי להב | מקום 3 ברשת ג' |  |
|  | פזמונאי: אריק איינשטיין | מקום 3 ברשת ג' |  |
| מלחין: שם טוב לוי |  | מקום 3 ברשת ג' |  |

| זאת שבמקומי |
| --- | --- | --- | --- |
| תמונה | רקע | מיקום שיא במצעד |  |
|  | הוקלט: 2005 |  |  |
|  | יצא לאור: 2006 | מקום 12 ברשת ג' |  |
|  | אורך: 03:58 | מקום 12 ברשת ג' |  |
|  | מפיק: לואי להב | מקום 12 ברשת ג' |  |
|  | פזמונאי: קרן פלס | מקום 12 ברשת ג' |  |
| מלחין: קרן פלס |  | מקום 12 ברשת ג' |  |

| רכבת באירופה |
| --- | --- | --- | --- |
| תמונה | רקע | מיקום שיא במצעד |  |
|  | הוקלט: 2005 |  |  |
|  | יצא לאור: 2007 |  |  |
|  | אורך: 03:21 |  |  |
|  | מפיק: לואי להב |  |  |
|  | פזמונאי: קרן פלס |  |  |
מלחין: קרן פלס:
המשתתפים באלבום

הפקה מוזיקלית: לואי להב
עיבודי מיתרים: אוהד חיטמן
פסנתר: קרן פלס, אלדד גואטה
בס: מיקי ורשאי
תופים: שחר חזיזה
ויולה: גליה חי
צ'לו: מיה בלזיצמן
כינור: הדר כהן, קרן טננבאום, אסף מעוז
קלידים: רביב גזית, עדי גולדשטיין, אלדד גואטה
תכנותים: עדי גולדשטיין, אלדד גואטה
טרומבון: יאיר סלוצקי
סקסופון: שלומי אלון
חצוצרה: ארתור קרסנובייב
טכנאי הקלטות ומיקס: לואי להב
טכנאי הקלטה וייעוץ סאונד: לירון שפר
הקלטות תופים ובס: אולפני "זזה" ו"מורנו מיוזיק"
הערות שוליים

↑  אור ברנע, קרן פלס זכתה באלבום זהב, באתר ynet, 15 באוקטובר 2006
↑  אור ברנע, עכשיו אני, באתר ynet, 23 באפריל 2006
| קרן פלס |
| --- | --- | --- |
| אלבומי אולפן | אם אלה החיים • מבול • בין העיר לכפר • איך שהשמש תזרח • רמי קלינשטיין קרן פלס • שקופים • שקופים 2 |  |
| אלבומי הופעה | רמי קלינשטיין קרן פלס ההופעה |  |
| סיבובי הופעות | שני פסנתרים • איך שהשמש תזרח • לבד על הפסנתר • רמי קלינשטיין קרן פלס • שקופים בקיץ |  |
| קברט | לילה אחד באפריל |  |
| קרן פלס - שירים |
| --- | --- | --- |
| אם אלה החיים | "איתי" • "אם אלה החיים" • "שמעון השכן" • "פסק זמן" • "זאת שבמקומי" • "רכבת באירופה" |  |
| מבול | "מבול" • "רצה הביתה" • "במכונית ליד הים" • "פיז'ו 92'" • "תקופה של שינויים" |  |
| בין העיר לכפר | "כל היתר חולף" • "שיר לאסף" • "הצפון הפורח" • "תקליט שרוט" |  |
| איך שהשמש תזרח | "לייק וואנקה" • "כלום לא טעים" • "השעות המתות" • "גם אני" • "רק שתבואי" |  |
| רמי קלינשטיין קרן פלס | "עד אשר ישוב" • "לחיות" • "תודה" • "בגידה" |  |
| לילה אחד באפריל | "אסור" • "לילה אחד באפריל" • "כל שנה יש אפריל" |  |
| שקופים | "שקופים" • "מעבר לנהר" • "מי אני?" • "באת לי פתאום" • "שמש תיכנס" • "עוד יום עבר" |  |
| שקופים 2 | "אין סוף ללילה" • "אושר בא והולך" • "ימים אחרים" • "מרחק הזמן" • "לא אבודים" • "מישהו שמח בשבילי" • "שתי גדות" |  |
| שירים נוספים | "רק אלוהים ישפוט אותי" • "בום" • "בשדה מאחורי ביתי" |  |
| --- | --- |
בקרת זהויות :  MusicBrainz release group: 7ec6d4cc-72fc-48e3-9a6f-c3c2a03667f6
אירוויזיון 2012

| --- | --- |


 מספר התחרות:  57
 חצי גמר 1:  22 במאי 2012
 חצי גמר 2:  24 במאי 2012
 גמר:  26 במאי 2012
 מנחים:  אלדר גסימוב (חלק מאל וניקי), ליילה אלייב ונארגיז ברק-פיטרסן
 רשת השידור המפיקה:  אזרבייג'ן İTV
 מיקום האירוע:  אזרבייג'ן אולם הקריסטל של באקו, אזרבייג'ן
 המפקח על התחרות:  נורווגיה יון אולה סאנד
 השיר הזוכה:  שוודיה שוודיה – "Euphoria"
 מספר משתתפות:  42
 מדינות שחוזרות לאחר פרישה:  מונטנגרו מונטנגרו
 מדינות שפרשו מהתחרות:  פולין פולין ארמניה ארמניה
 מופעי פתיחה/ביניים:  בחצי הגמר הראשון: מופע ביניים של להקת נאטיק* בחצי הגמר השני: מופע ביניים משותף של כל האומנים הזוכים בחמש התחרויות הקודמות - אל וניקי, לנה, אלכסנדר ריבאק, דימה בילאן ומריה שריפוביץ'* בגמר: ** מופע פתיחה של אל וניקי, אנסמבל המחול הלאומי של אזרבייג'ן ואליים גסימוב** מופע ביניים של אמין אגלארוב
 המדינות המשתתפות
 
   מדינות משתתפות בגמר   מדינות משתתפות שלא העפילו לגמר   מדינות שהשתתפו בעבר, אך לא בשנה זו
 → אירוויזיון 2011 אירוויזיון 2013 ← 
 
מדינות שהשתתפו בחצי גמר הראשון
  מדינות שעלו לגמר אוטומטית והצביעו בחצי גמר הראשון
  מדינות שהשתתפו בחצי גמר השני
  מדינות שעלו לגמר אוטומטית והצביעו בחצי גמר השני
אירוויזיון 2012 הייתה ההפקה ה-57 של תחרות הזמר השנתית של רשת השידור "אירוויזיון" מטעם איגוד השידור האירופי. התחרות נערכה בבאקו בירת אזרבייג'ן לאחר זכייה באירוויזיון 2011 עם השיר "Running Scared" ("בורח בבהלה") שבוצע על ידי הצמד אל וניקי.
חצי הגמר הראשון התקיים ב-22 במאי, השני ב-24 במאי והגמר ב-26 במאי 2012. המדינה הזוכה בתחרות זו היא שוודיה עם השיר "Euphoria" שביצעה הזמרת לורין. במהלך שלב ההצבעה כל המדינות המשתתפות בתחרות חוץ מאיטליה העניקו לשוודיה נקודות, כאשר היא מקבלת "דוז פואה" (12 נקודות) 18 פעמים, מה שגורם לה להפוך למדינה שקיבלה הכי הרבה "דוז פואה" (12 נקודות) בתחרות אחת. עד אז השיא היה שמור לנורווגיה שקיבלה 16 פעמים "דוז פואה" (12 נקודות) בעת זכייתה באירוויזיון 2009.
המפקח מטעם איגוד השידור האירופי היה יון אולה סאנד מנורווגיה.
אירוח התחרות

טרם התחרות באזרבייג'ן, בחנו מארגניה מספר מקומות אשר יתאימו לאירוח תחרות האירוויזיון במדינה. לבסוף הוחלט כי "אולם הקריסטל של באקו" הוא המתאים ביותר.
בניית האולם הושלמה ב-14 באוקטובר 2011, והוא מכיל כ-23,000 מקומות ישיבה.
בין המקומות הנוספים שנבחנו לארח את התחרות היה גם אצטדיון "טופיק בהרמוב", שמכיל כ-37,000 מקומות ישיבה. לבסוף הוחלט כי האצטדיון ישמש כגיבוי למקרה שהתחרות לא תתקיים ב"אולם הקריסטל".
אירוח התחרות > פורמט

בישיבה שנערכה בשווייץ ב-29 ביוני 2011, הוחלט כי דרך ההצבעה באמצעות ה"טלווטינג" תחזור לאותה מתכונת שהייתה נהוגה בשנים שלפני אירוויזיון 2010, לפיה הקווים להצבעות באמצעות הטלפון והמסרונים ייפתחו זמן קצר לאחר שישמעו כל השירים ולא בתחילת התחרות. שיטת ההצבעה בתחרות תישאר כפי שהיא, כאשר הניקוד של כל מדינה ייקבע בחלוקה שווה של 50% להצבעות הקהל ו-50% להצבעות צוות שיפוט מקצועי שתמנה כל מדינה.
החוקים החדשים הרשמיים של התחרות שיצאו ב-24 בנובמבר 2011 קובעים כי מספר המדינות המשתתפות בגמר יהיה 26, בהן ייכללו המדינה המארחת, 5 המדינות הגדולות שמממנות את התחרות, וכן 10 מדינות שיעפילו לגמר מכל חצי גמר. זו הייתה הפעם השנייה בה התמודדו 26 מדינות בערב הגמר, כאשר הפעם הקודמת הייתה בשנת 2003.
מדינות שפרשו מהתחרות השנה

פולין פולין - ב-16 בדצמבר 2011 דווח בדף הפייסבוק הרשמי של רשת השידור הפולנית TVP, כי אין בכוונתה להשתתף באירוויזיון 2012. ידיעה זו אושרה מספר ימים לאחר מכן על ידי רשת השידור שהוסיפה כי היא מעדיפה להשקיע את כספה ביורו 2012 שהיא תארח בשטחה, וכן באולימפיאדת לונדון. עם זאת, לא שללה רשת השידור חזרה לאירוויזיון 2013.
ארמניה ארמניה - בשל אי קבלת ערבות ביטחונית למשלחת הארמנית, הודיעה ארמניה ב-7 במרץ 2012 לאיגוד השידור האירופאי שהשנה היא פורשת מהתחרות.
מבצעים חוזרים בתחרות

| מדינה | מבצע | שנים קודמות | מקום |
| --- | --- | --- | --- |
| סרביה סרביה | ז'ליקו יוקסימוביץ' (כנציג סרביה ומונטנגרו) | 2004 | 2 |
| מקדוניה מקדוניה | קליופי | 1996 | 26 (שלב סינון מקדים) |
| איסלנד איסלנד | יונסי | 2004 | 19 |
| אירלנד אירלנד | ג'דווארד | 2011 | 8 |
ישראל באירוויזיון 2012

ב-4 בינואר הודיעה ועדת רשות השידור כי תקים ועדה מקצועית שתבחר את ההרכב והשיר שייצג את ישראל באירוויזיון 2012. הלהקה איזבו נשלחה עם השיר "Time", לא צלחה את שלב חצי הגמר הראשון ונופתה משלב הגמר.
המדינות המשתתפות

42 מדינות השתתפו בתחרות, והן:
המדינות המשתתפות > מדינות שהשתתפו בגמר

הגמר התקיים ב-26 במאי 2012.
| סדר | מדינה | שפה | מבצע | שם השיר | תרגום | מקום | נקודות |
| --- | --- | --- | --- | --- | --- | --- | --- |
| 01 | הממלכה המאוחדת בריטניה | אנגלית | אנגלברט המפרדינק | "Love Will Set You Free" | אהבה תשחרר אתכם לחופשי | 25 | 12 |
| 02 | הונגריה הונגריה | אנגלית | קומפקט דיסקו | "Sound Of Our Hearts" | הצליל של ליבנו | 24 | 19 |
| 03 | אלבניה אלבניה | אלבנית | רונה נישליו | "Suus" | אישי | 5 | 146 |
| 04 | ליטא ליטא | אנגלית | דוני מונטל | "Love Is Blind" | אהבה היא עיוורת | 14 | 70 |
| 05 | בוסניה והרצגובינה בוסניה והרצגובינה | בוסנית | מאיה סר | "Korake ti znam" | צעדיך מוכרים לי | 18 | 55 |
| 06 | רוסיה רוסיה | אודמורטית, אנגלית | בורנובסקיה בבושקי | "Party For Everybody" | מסיבה בשביל כולם | 2 | 259 |
| 07 | איסלנד איסלנד | אנגלית | גרטה סלומה ויונסי | "Never Forget" | לעולם אל תשכח | 20 | 46 |
| 08 | קפריסין קפריסין | אנגלית | איווי אדאמו | "La La Love" | לה-לה-אהבה | 16 | 65 |
| 09 | צרפת צרפת | צרפתית, אנגלית | אנגון | "(Echo (You and I" | הד (אתה ואני) | 22 | 21 |
| 10 | איטליה איטליה | איטלקית, אנגלית | נינה זילי | "L'amore è femmina  (Out Of Love)" | אהבה היא כמו אישה (מחוץ לאהבה) | 9 | 101 |
| 11 | אסטוניה אסטוניה | אסטונית | אוט לפלנד | "Kuula" | להקשיב | 6 | 120 |
| 12 | נורווגיה נורווגיה | אנגלית | טוג'י | "Stay" | השארי | 26 | 7 |
| 13 | אזרבייג'ן אזרבייג'ן | אנגלית | סבינה באבאייבה | "When the Music Dies" | כאשר המוזיקה מתה | 4 | 150 |
| 14 | רומניה רומניה | ספרדית, אנגלית | מנדינגה | "Zaleilah" | זאליילה | 12 | 71 |
| 15 | דנמרק דנמרק | אנגלית | סולונה סאמאי | "Should've Known Better" | הייתי צריכה לדעת טוב יותר | 23 | 21 |
| 16 | יוון יוון | אנגלית | אלפטריה אלפטריו | "Aphrodisiac" | אפרודיזיאק | 17 | 64 |
| 17 | שוודיה שוודיה | אנגלית | לורין | "Euphoria" | אופוריה | 1 | 372 |
| 18 | טורקיה טורקיה | אנגלית | ג'אן בונומו | "Love Me Back" | תאהבי אותי בחזרה | 7 | 112 |
| 19 | ספרד ספרד | ספרדית | פסטורה סולר | "Quédate conmigo" | הישאר איתי | 10 | 97 |
| 20 | גרמניה גרמניה | אנגלית | רומן לוב | "Standing Still" | עומד איתן | 8 | 110 |
| 21 | מלטה מלטה | אנגלית | קורט קלייה | "This Is The Night" | זהו הלילה | 21 | 41 |
| 22 | מקדוניה מקדוניה | מקדונית | קליופי | "Црно и бело‏ (Crno i belo)" | שחור ולבן | 13 | 71 |
| 23 | אירלנד אירלנד | אנגלית | ג'דווארד | "Waterline" | קו המים | 19 | 46 |
| 24 | סרביה סרביה | סרבית | ז'ליקו יוקסימוביץ' | "Није љубав ствар‏ (Nije ljubav stvar)" | אהבה אינה חפץ | 3 | 214 |
| 25 | אוקראינה אוקראינה | אנגלית | גאיטנה | "Be My Guest" | תהיה האורח שלי | 15 | 65 |
| 26 | מולדובה מולדובה | אנגלית | פשה פארפני | "Lăutar" | טרובדור | 11 | 81 |
המדינות המשתתפות > חצי גמר ראשון

חצי הגמר הראשון התקיים ב-22 במאי 2012.

בחצי גמר זה הצביעו גם אזרבייג'ן, איטליה וספרד.

(מדינות שהעפילו לגמר מודגשות בטבלה בירוק.)
| סדר | מדינה | שפה | מבצע | שם השיר | תרגום | מקום | נקודות |
| --- | --- | --- | --- | --- | --- | --- | --- |
| 01 | מונטנגרו מונטנגרו | אנגלית, גרמנית, סרבית | רמבו אמדאוס | "Euro Neuro" | אאורו נאורו | 15 | 20 |
| 02 | איסלנד איסלנד | אנגלית | גרטה סלומה ויונסי | "Never Forget" | לעולם אל תשכח | 8 | 75 |
| 03 | יוון יוון | אנגלית | אלפטריה אלפטריו | "Aphrodisiac" | אפרודיזיאק | 4 | 116 |
| 04 | לטביה לטביה | אנגלית | אנמארי | "Beautiful Song" | שיר יפה | 16 | 17 |
| 05 | אלבניה אלבניה | אלבנית | רונה נישליו | "Suus" | אישי | 2 | 146 |
| 06 | רומניה רומניה | ספרדית, אנגלית | מנדינגה | "Zaleilah" | זאליילה | 3 | 120 |
| 07 | שווייץ שווייץ | אנגלית | סינפלוס | "Unbreakable" | בלתי שביר | 11 | 45 |
| 08 | בלגיה בלגיה | אנגלית | איריס | "?Would You" | היית? | 17 | 16 |
| 09 | פינלנד פינלנד | שוודית | פרנילה קרלסון | "När jag blundar" | כאשר אני עוצמת את העיניים | 12 | 41 |
| 10 | ישראל ישראל | עברית, אנגלית | איזבו | "Time" | זמן | 13 | 33 |
| 11 | סן מרינו סן מרינו | אנגלית | ולנטינה מונטה | "The Social Network Song" | שיר הרשת החברתית | 14 | 31 |
| 12 | קפריסין קפריסין | אנגלית | איווי אדאמו | "La La Love" | לה-לה-אהבה | 7 | 91 |
| 13 | דנמרק דנמרק | אנגלית | סולונה סאמאי | "Should've Known Better" | הייתי צריכה לדעת טוב יותר | 9 | 63 |
| 14 | רוסיה רוסיה | אודמורטית, אנגלית | בורנובסקיה בבושקי | "Party For Everybody" | מסיבה בשביל כולם | 1 | 152 |
| 15 | הונגריה הונגריה | אנגלית | קומפקט דיסקו | "Sound Of Our Hearts" | הצליל של ליבנו | 10 | 52 |
| 16 | אוסטריה אוסטריה | בווארית | טראקשיטאז | "Woki mit deim Popo" | נענע/י את הישבן שלך | 18 | 8 |
| 17 | מולדובה מולדובה | אנגלית | פשה פארפני | "Lăutar" | טרובדור | 5 | 100 |
| 18 | אירלנד אירלנד | אנגלית | ג'דווארד | "Waterline" | קו המים | 6 | 92 |
המדינות המשתתפות > חצי גמר שני

חצי הגמר השני התקיים ב-24 במאי 2012.

בחצי גמר זה הצביעו גם הממלכה המאוחדת, גרמניה וצרפת.

(מדינות שהעפילו לגמר מודגשות בטבלה בירוק.)
| סדר | מדינה | שפה | מבצע | שם השיר | תרגום | מקום | נקודות |
| --- | --- | --- | --- | --- | --- | --- | --- |

| 01 | סרביה סרביה | סרבית | ז'ליקו יוקסימוביץ' | "Није љубав ствар‏ (Nije ljubav stvar)" | אהבה אינה חפץ | 2 | 159 |
| 02 | מקדוניה מקדוניה | מקדונית | קליופי | "Црно и бело‏ (Crno i belo)" | שחור ולבן | 9 | 53 |
| 03 | הולנד הולנד | אנגלית | ג'ואן פרנקה | "You And Me" | אתה ואני | 15 | 35 |
| 04 | מלטה מלטה | אנגלית | קורט קלייה | "This Is The Night" | זהו הלילה | 7 | 70 |
| 05 | בלארוס בלארוס | אנגלית | ליטסאונד | "We Are The Heroes" | אנו הגיבורים | 16 | 35 |
| 06 | פורטוגל פורטוגל | פורטוגזית | פיליפה סוזה | "Vida minha" | חיי | 13 | 39 |
| 07 | אוקראינה אוקראינה | אנגלית | גאיטנה | "Be My Guest" | תהיה האורח שלי | 8 | 64 |
| 08 | בולגריה בולגריה | בולגרית | סופי מרינובה | "Love unlimited" | אהבה ללא גבולות | 11 | 45 |
| 09 | סלובניה סלובניה | סלובנית | אווה בוטו | "Verjamem" | אני מאמינה | 17 | 31 |
| 10 | קרואטיה קרואטיה | קרואטית | נינה בדריץ' | "Nebo" | גן עדן | 12 | 42 |
| 11 | שוודיה שוודיה | אנגלית | לורין | "Euphoria" | אופוריה | 1 | 181 |
| 12 | גאורגיה גאורגיה | אנגלית, גאורגית | אנרי ג'וחדזה | "I'm a Joker" | אני ג'וקר | 14 | 36 |
| 13 | טורקיה טורקיה | אנגלית | ג'אן בונומו | "Love Me Back" | תאהבי אותי בחזרה | 5 | 80 |
| 14 | אסטוניה אסטוניה | אסטונית | אוט לפלנד | "Kuula" | להקשיב | 4 | 100 |
| 15 | סלובקיה סלובקיה | אנגלית | מקס ג'ייסון מאי | "Don't Close Your Eyes" | אל תעצמי את עינייך | 18 | 22 |
| 16 | נורווגיה נורווגיה | אנגלית | טוג'י | "Stay" | השארי | 10 | 45 |
| 17 | בוסניה והרצגובינה בוסניה והרצגובינה | בוסנית | מאיה סר | "Korake ti znam" | צעדיך מוכרים לי | 6 | 77 |
| 18 | ליטא ליטא | אנגלית | דוני מונטל | "Love Is Blind" | אהבה היא עיוורת | 3 | 104 |